ZAPISNIK

13. sjednice Vijeća Mjesnog odbora Dragonožec, održane 28. travnja 2022. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 20,00 sati.

NAZOČNI: 
Članovi Vijeća: Stjepan Cerovski, Marijan Hrgović, Mirica Fanuko, Janko Horvat i Jure Pučko.
Stručni referent:  Stjepan Tomislav Križanić

Predsjednik Vijeća Marijan Hrgović  pozdravlja prisutne, otvara sjednicu, utvrđuje da su sjednici nazočni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 12. sjednice Vijeća Mjesnog odbora Dragonožec.  Nema rasprave.
Predsjednik daje na glasanje zapisnik sa 12. sjednice.
Jednoglasno ( 5 „za“), usvojen je zapisnik sa 12. sjednice.
Predsjednik otvara raspravu o dnevnome redu. Predlažu se dodatne točke: Izgradnja i projektiranje škole u MO Dragonožec, Ivica Tkalec komunalna problematika i dogovor oko „Dana MO“. Daje na glaanje nadopunu dnevnoga reda.
Jednoglasno (5„za“) je usvojena nadopuna dnevnoga reda.
 	Predsjednik daje na glasanje dnevni red sa nadopunom.  
Jednoglasno (5„za“) je usvojen 
DNEVNI RED
1. Imenovanje puteva u naselju Dragonožec
2. Korištenje prostora MO Dragonožec
3. Izgradnja i projektiranje škole u MO Dragonožec, 
4. Ivica Tkalec - komunalna problematika 
5. Dogovor oko „Dana MO“
6. Pitanja i prijedlozi

Ad. 1. – Imenovanje puteva u naselju Dragonožec

Marijan Hrgović otvara prvu točku dnevnoga reda, članovi su primili odgovor Gradskog ureda vezano uz imenovanje i upoznati su sa njime. Predsjednik daje informacije uz točku te otvara raspravu u kojoj su sudjelovali svi članovi Vijeća. 
Marijan Hrgović nakon kraće rasprave zatvara istu te daje na glasanje slijedeći zaključak 
Jednoglasno (5 „za“) je usvojen
ZAKLJUČAK
o prijedlogu imenovanja ulica u naselju Dragonožec

1. Vijeće Mjesnog odbora Dragonožec razmotrilo je prijedloge imenovanja ulica u naselju Dragonožec.
2. Vijeće Mjesnog odbora Dragonožec predlaže da se putevi na k.č. 2867 i k.č. 2869 k.o. Dragonožec imenuju na slijedeći način:
- k.č. 2867 k.o. Dragonožec predlaže se da nosi ime Pri čretu.	 
- k.č. 2869 k.o. Dragonožec (od Šipkovine do ulice Čret), predlaže se da nosi ime      
  Zahrastje.         
3. Ovaj se zaključak dostavlja Vijeću Gradske četvrti Brezovica na daljnje postupanje

Ad. 2. – Korištenje prostora MO Dragonožec

Marijan Hrgović otvara drugu točku dnevnoga reda, svi članovi znaju da je došlo do popuštanja mjera vezanih uz COVID, obzirom da je škola i dalje u prostoru doma a dom je potreban i za udrugama predlaže se donošenje novog zaključka vezanog uz korištenje doma. Isto tako Podružnica umirovljenika je zamolila korištenje prostora za održavanje svoje skupštine. Otvara raspravu u kojoj su sudjelovali svi članovi Vijeća.  Predsjednik zatvara raspravu te daje na glasanje slijedeće zaključke
Jednoglasno (5 „za“) je usvojen
ZAKLJUČAK
o povremenom korištenju prostora

1 Vijeće Mjesnog odbora Dragonožec, stavlja van snage zaključak sa 8. sjednice održane 16. prosinca 2021., vezan uz korištenje prostora.
2  Korištenje prostora odobravati će se na osnovu pojedinačne zamolbe stranaka, udruga i društava sa područja naselja u dogovoru sa predstavnicima škole. Korištenje prostora biti će moguće tek iza 19,00 sati  i vikendima kada u prostoru neće biti nastave.
3 Udruge, KUD, DVD i političke stranke mogu koristiti kuhinju uz samu dvoranu i ostali prostor unutar doma tijekom odobrenog termina za korištenje prostora. 
4 Ovaj se zaključak dostavlja Vijeću Gradske četvrti Brezovica na postupanje. 

Jednoglasno (5 „za“) je usvojen
Z A K LJ U Č A K 
o jednokratnom korištenju prostora mjesne samouprave Dragonožec

1. Podružnici umirovljenika Dragonožec, Donjodragonoška cesta 30, odobrava se jednokratno korištenje MO Dragonožec, dana 7. svibnja 2022 od 15:00 do 02:00 sati. 
2. Prostor iz točke 1. ovog zaključka, koristit će Podružnica umirovljenika Dragonožec, Donjodragonoška cesta 30, za održavanje godišnje skupštine bez naknade. 
3. Podružnica umirovljenika Dragonožec, Donjodragonoška cesta 30, obvezuju se postupati sa pažnjom dobrog gospodara u korištenju prostora. 
4. O jednokratnom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.

Ad. 3. – Izgradnja i projektiranje škole u MO Dragonožec

Marijan Hrgović otvara točku dnevnoga reda vezanu uz izgradnju škole u Dragonošcu. Od održanog zbora građana Vijeće Mjesnog odbora nije dobilo nikakve daljnje informacije o nastavku projektiranja, otkupu zemljišta i daljnjem tijeku akcija vezanih uz izgradnju škole. Predsjednik otvara raspravu u kojoj su sudjelovali svi članovi Vijeća mjesnog odbora. Predsjednik zatvara raspravu te daje na glasanje slijedeći zaključak
Jednoglasno (5 „za“) je usvojen
ZAKLJUČAK
o izgradnji osnovne škole u Dragonošcu

1 Vijeće Mjesnog odbora Dragonožec, raspravljalo je o izgradnji osnovne škole Dragonožec i o zaključku donesenom na zboru građana 16. ožujka 2022., na temu izgradnje osnovne škole u Dragonošcu. 
2 Vijeće Mjesnog odbora Dragonožec traži pismeni odgovor što se je napravilo po pitanju projekta i izgradnje škole u naselju Dragonožec (od zbora građana do danas), na kojem je donesena odluka za izgradnju osmogodišnje osnovne škole sa pripadajućom školskom dvoranom. Isto tako traži se dostavljanje kopije projekta sa dogovorenim izmjenama. 
3 Ovaj se zaključak dostavlja Vijeću Gradske četvrti Brezovica na postupanje. 

Ad. 4. - Ivica Tkalec - komunalna problematika 

	Marijan Hrgović otvara četvrtu točku dnevnoga reda vezanu uz izloženu problematiku stanovnika Dragonošca – Ivice Tkaleca. Dao je informacije o problemima vezanim uz oborinsku odvodnju koja se slijeva na njegovu parcelu i problem puštanja septičkih jama i fekalija kroz sustav oborinske odvodnje u ulici Pod Goljakom (kod križanja sa Donjodragonoškom cestom. Otvara raspravu u kojoj su sudjelovali svi članovi Vijeća. Marijan Hrgović predlaže da se uputi dopis u cilju rješavanja ovog problema a da se Zagrebačkim cestama pošalje zamolba za čišćenje puta Pri šikavi – put prema dalekovodu.

Ad. 5. - Dogovor oko „Dana Mjesnog odbora“

Marijan Hrgović otvara petu točku dnevnoga reda vezanu uz obilježavanje Dana Mjesnog odbora                otvara raspravu u kojoj su sudjelovali svi članovi Vijeća mjesnog odbora. 
Stjepan Cerovski predložio je da se dana 24. lipnja 2022. Održi svečana sjednica Vijeća Mjesnog odbora Dragonožec. 
Predlaže se da se kontaktiraju udruge sa područja Dragonošca te da se predstavnike pozove na sjednicu kako bi se dogovorili oko programa za Dan Mjesnog odbora.
Marijan Hrgović i ostali članovi složili su se sa datumom svečane sjednice a predstavnici udruge mogu se kontaktirati i pozvati na sastanak vezan uz Dan Mjesnog odbora. Zatvara raspravu i zatvara petu točku.

Ad. 6. – Pitanja i prijedlozi

Marijan Hrgović otvara šestu točku pitanja i prijedlozi, otvara raspravu. 
Na lokaciji na kojoj će se nalaziti groblje uočena je nova hrpa glomaznog otpada, traži se hitno postpanje na tom dijelu..
[bookmark: _GoBack]Janko Horvat zatražio je popravak oznake naziva ulice na križanju Pod stoborom i Turopoljska cesta (oznaka je uz cestu na zemlji).
Stjepan Cerovski zatražio je da se postupi po izdanom rješenju za postavljanje vertikalne i horizontalne signalizacije ispred i iza postavljenog usporivača prometa na Donjodragonoškoj cesti. Zatražio je odgovor gdje je točna službena granica između Odranskog Obreža i Dragonošca. Marijan Hrgović složio se je da bi tablu sa imenom naselja trebalo postaviti na granicu a to bi bilo kod Lipničkog mosta. Obzirom da više nije bilo pitanja, zatvara točku dnevnoga reda i zaključuje sjednicu.   

Sjednica je završila u 21,15 sati. 




KLASA: 024-08/22-003/804
URBROJ: 251-13-11-8-22-2
Dragonožec, 28. travnja 2022.

